တၢ်ဟံးန့ၢ်ကမျၢၢ်အတၢ်ဘၣ်သးလၢအဘီရံကၠၢၣ်နၢၣ်ဒီး ထိရ့းစထရ့း(တ)ကီးဖိအကလုၢ်

တယံာ်ဘၣ်ဒီးအီးစတြ့လယါပှၤဟ့ၣ်တၢ်ဖးတဖၣ်တၢ်ကမၢအ၀ဲသ့ၣ် ဟ့ၣ်တၢ်ဖးလၢတၢ်ဟံးန့ၢ်ကမျၢၢ်အတၢ်ဘၣ်သးတခါအပူၤလီၤ. တၢ်ဟံးန့ၢ်ကမျၢၢ်အတၢ်ဘၣ်သးအံၤကသံကွၢ်မ့ၢ်အဘီရံကၠၢၣ်နၢၣ်ဒီးထိရ့း စထရ့းကီးဖိအကလုၢ်ဆူကွီၢ်ဘျီၣ်န့ၣ်ကြၢးအိၣ်၀ဲဒၣ်လၢတၢ်ဘျၢသဲစးခိၣ်သ့ၣ်အပူၤဧါန့ၣ်လီၤ.ဘျီၣ်ဒိၣ်မ့ၢ်ကရူၢ်တဖုလၢအမၤကဲထီၣ်သဲစးလၢအီး စတြ့လယါအဂီၢ်လီၤ.

တၢ်ကလုၢ်ဆူဘျီၣ်ဒိၣ်အပူၤစံးတၢ်န့ၣ်မ့ၢ်မနုၤလဲၣ်

တၢ်ကလုၢ်မ့ၢ်ကျိၤကျဲတဘိလၢအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိ ကဟ့ၣ်ကူၣ်၀ဲဒၣ်ပဒိၣ်ဘၣ်ဃးသဲစးတဖၣ်လၢအမၤဘၣ်ဒိအ၀ဲသ့ၣ်န့ၣ်လီၤ. တၢ်ကွဲးထၢနုာ်လီၤတၢ်ကလုၢ်ဆူတၢ်ဘျၢသဲစးခိၣ်သ့ၣ်အပူၤအခီပညီကမ့ၢ်၀ဲတၢ်ကလုၢ်ကအိၣ်ဒီးမူဒါလီၤစိၤတခါလၢတၢ်ကဟ့ၣ်ကူၣ်ပဒိၣ်လၢတၢ်ဂ့ၢ်လၢအမၤဘၣ်ဒိအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်န့ၣ်လီၤ. တၢ်ကလုၢ်ဆူဘျီၣ်ဒိၣ်န့ၣ်ကမ့ၢ်ခွဲးယာ်တခါလၢအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်တၢ်ကပာ်ပနီၣ်အီၤလၢတၢ်ဘျၢသဲစးခိၣ်သ့ၣ်ဒီးလၢ အ၀ဲသ့ၣ်အလုၢ်လၢ်တၢ်ဆဲးတၢ်လၤတၢ်ကပာ်ပနီၣ်အီၤဒီးပာ်လၤပာ်ကပီၤအီၤအဂီၢ်န့ၣ်လီၤ.

ဘၣ်မနုၤအဃိအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိဃ့ထီၣ်တၢ်ကလုၢ်ဆူဘျီၣ်ဒိၣ်တခါအဂီၢ်လဲၣ်

အဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်ဃ့ထီၣ်၀ဲဒၣ်ပဒိၣ်လၢတၢ်ကပာ်ပနီၣ်အ၀ဲသ့ၣ်အိၣ်လၢနံၣ် 100 ဃၣ်ဃၣ်လံန့ၣ်လီၤ. အဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်သ့ၣ်ညါအ၀ဲသ့ၣ်အပှၤတ၀ၢဒီးလုၢ်လၢ်တၢ်ဆဲးတၢ်လၤအဂ့ၢ်ကတၢၢ်လီၤ. အ၀ဲသ့ၣ်သ့ၣ်ညါတၢ်အစၢအဂ့ၤကတၢၢ်တဖၣ်လၢတၢ်ကတုၤထီၣ်တၢ်တၤတၢ်တဖၣ်လၢအ၀ဲသ့ၣ်အပှၤတ၀ၢဘၣ်ကွၢ်ဆၢၣ်မဲာ်၀ဲဒၣ်လၢအဒုးကဲထီၣ်တၢ်လၢအတီအတြၢ်ဒိၣ်န့ၢ်အလီၢ်တခါသ့,တၢ်လဲၤခီဖျိလၢအတုၤသိးထဲသိးလၢအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်အဂီၢ်န့ၣ်လီၤ.

မ့ၢ်တၢ်ကလုၢ်ဆူဘျီၣ်ဒိၣ်ကမၤတၢ်မနုၤလဲၣ်.

တၢ်ကလုၢ်ကဒိကနၣ်တၢ်ဟ့ၣ်ကူၣ်လၢအအိၣ်ဟဲလၢအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်အအိၣ်လၢအဘၣ်ဃးဒီးတၢ်ဂ့ၢ်လၢအမၤဘၣ်ဒိအ၀ဲသ့ၣ်အတၢ်အိၣ်မူတဖၣ်,မ့ၢ်ဒ်သိးပဒိၣ်မၤတၢ်ဆၢတဲာ်လၢအမၤဘၣ်ဒိအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်အဂ့ၤကတၢၢ်တဖၣ်ကသ့အဂီၢ်န့ၣ်လီၤ.

မ့ၢ်မတၤကကဲခၢၣ်စး၀ဲဒၣ်တၢ်ကလုၢ်ဆူဘျီၣ်ဒိၣ်န့ၣ်လဲၣ်

တၢ်ကလုၢ်ကမ့ၢ်၀ဲဒၣ်ကရူၢ်တဖုလၢအအိၣ်ဒီးအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်လၢအအိၣ်ဟဲလၢကီၢ်စဲၣ်ဒီးဟီၣ်က၀ီၤကိးဘ့ၣ်ဒဲးလၢအပာ်ဃုာ်ခိခိၣ်တၢ်တၢ်လီၢ်တဖၣ်န့ၣ်လီၤ. ခၢၣ်စးတဖၣ်တၢ်ကဃုထၢထီၣ်အီၤခီဖျိအဘီရံကၠၢၣ်နၢၣ်ဒီးထိရ့းစထရ့း (တ)ကီးဖိတဖၣ်လၢအအိၣ်လၢအ၀ဲသ့ၣ်အလီၢ်က၀ီၤတၢ်လီၢ်အပူၤန့ၣ်လီၤ.

မ့ၢ်အဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်ဘၣ်တၢ်တၢၣ်ပီၣ်တဲသိးတၢ်ဒီးအီၤလၢအဘၣ်ထွဲဒီးတၢ်ကလုၢ်ဆူကွီၢ်ဘျီၣ်အအိၣ်လံဧါ.

အဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်လၢအကထိလၢကထိတဖၣ်ဟ့ၣ်လီၤတ့ၢ်လံတၢ်ဟ့ၣ်ကူၣ်ဘၣ်ဃးဒီးဘၣ်မနုၤအဃိတၢ်လိၣ်ဘၣ်၀ဲဒၣ်တၢ်ကလုၢ်လဲၣ်ဒီးမ့ၢ်အကြၢးမၤတၢ်လၢတဘျုးနံၣ်အဂီၢ်လၢကျဲဒ်လဲၣ်န့ၣ်လီၤ. ပှၤအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိအါန့ၢ် 80% ဆီၣ်ထွဲတၢ်ကလုၢ်ဆူဘျီၣ်ဒိၣ်အပူၤန့ၣ်လီၤ.

သဲစးအပှၤစဲၣ်နီၤတဖၣ်စံးတၢ်မနုၤလဲၣ်.

တၢ်ဘျၢသဲစးခိၣ်သ့ၣ်ဂ့ၢ်၀ီအပီၢ်ရီတဖၣ်လၢအပာ်ဃုာ်ပှၤလၢအကဲခၢၣ်စးလၢကီၢ်စၢဖှိၣ်ပဒိၣ်အဂီၢ်စံးတ့ၢ်၀ဲဒၣ်လၢတၢ်ကလုၢ်န့ၣ်သဲစးဂ့ၢ်၀ီတကပၤမ့ၢ်တၢ်လၢအဘၣ်ဒီးကမၤဂ့ၤထီၣ်ပသနူဘၣ်ထွဲဒီးပဒိၣ်တၢ်ပၢတၢ်ဆှၢန့ၣ် လီၤ.

မ့ၢ်တၢ်ကလုၢ်ဒုးကဲထီၣ်သဲစးသ့ဧါ

တသ့ဘၣ်. တၢ်ကလုၢ်တအိၣ်ဒီးစိကမီၤလၢကမၤ၀ဲဒၣ်သဲစးတဖၣ်န့ၣ် ဘၣ်.အကဟ့ၣ်ထဲဒၣ်တၢ်ကလုၢ်လၢအဘၣ်ထွဲဒီးတၢ်ဂ့ၢ်လၢအမၤဘၣ်ဒိအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတဖၣ်န့ၣ်လီၤ.

တၢ်သံကွၢ်လၢအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိတၢ်ကလုၢ်တၢ်ဟံးန့ၢ်ကမျၢၢ်တၢ်ဘၣ်သးကသံကွၢ်အီၤန့ၣ်မ့ၢ်မနုၤလဲၣ်?

“သဲစးလၢတၢ်ဆှၢနုာ်အီၤ-လၢတၢ်ကဘှီဘၣ်က့ၤတၢ်ဘျၢသဲစးမိၢ်ပှၢ်လၢအ ကပာ်ပနီၣ်အီးစတြ့လယါအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိခီဖျိ တၢ်မၤကဲထီၣ်အဘီရံကၠၢၣ်နၢၣ်ဒီးထိရ့းစထရ့း(တ)ကီးဖိအကလုၢ်န့ၣ်လီၤ. မ့ၢ်နအၢၣ်လီၤတူၢ်လိာ်တၢ်ဆှၢနုာ်လၢတၢ်ဘှီဘၣ်မၤဂ့ၤထီၣ်တခါအံၤအဂီၢ်ဧါ.”

မ့ၢ်ယကဟ့ၣ်တၢ်ဖးလၢတၢ်ဟံးန့ၢ်ကမျၢၢ်အတၢ်ဘၣ်သးအပူၤဒ်လဲၣ်.

တၢ်ဟံးန့ၢ်ကမျၢၢ်အတၢ်ဘၣ်သးတဖၣ်န့ၣ်ဒ်သိးဒီးတၢ်ဃုထၢတဖၣ်န့ၣ် လီၤ.နကဘၣ်တၢ်ဟ့ၣ်လီၤနၤဒီးတၢ်ဖးအလံာ်က့တဘ့ၣ်လၢအအိၣ်ဒီး တၢ်သံကွၢ်လၢထးလၢအလိၤဒီးနကလိၣ်ကွဲးလီၤ ‘YES (မ့ၢ်)’ မ့တမ့ၢ် ‘NO (တမ့ၢ်)’လၢအဲးကလံးအကျိာ်ဒ်သိးနတၢ်ဖးန့ၣ်တၢ်ဒွးဃုာ်အီၤကသ့ အဂီၢ်န့ၣ်လီၤ. ဖဲနမ့ၢ်ကွဲးလီၤ ‘YES’ န့ၣ်တၢ်အံၤအခီပညီမ့ၢ်၀ဲနအၢၣ်လီၤတူၢ်လိာ်၀ဲဒၣ်အဘီရံကၠၢၣ်နၢၣ်ဒီးထိရ့းစထရ့း(တ)ကီးဖိကြၢးအိၣ်ဒီးတၢ်ကလုၢ်လၢအဘၣ်ထွဲဒီးတၢ်ဂ့ၢ်လၢအမၤဘၣ်ဒိအ၀ဲသ့ၣ်လိၤလိၤန့ၣ်လီၤ.

ဖဲပှၤအနီၢ်ဂံၢ်လၢအအါမ့ၢ်ဟ့ၣ်တၢ်ဖးလၢ YES (မ့ၢ်)အခါတၢ်မနုၤ ကမၤအသးလဲၣ်.

ဖဲပှၤအနီၢ်ဂံၢ်လၢအအါမ့ၢ်ဟ့ၣ်တၢ်ဖးလၢ Yes လၢတၢ်ကလုၢ်အဂီၢ်အခါ,ပဒိၣ်ကတၢၣ်ပီၣ်တၢ်ဒီးပှၤအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိလၢတၢ်ကကျၢၢ်တံၢ်တၢ်မၤကဲထီၣ်ဒီးထုးထီၣ်သဲစးလၢအဘၣ်ထွဲတဖၣ်လၢတၢ်ကဆီလီၤတၢ်ကလုၢ်အဂီၢ်န့ၣ်လီၤ.

ဖဲပှၤအနီၢ်ဂံၢ်လၢအအါမ့ၢ်ဟ့ၣ်တၢ်ဖးလၢ NO (တမ့ၢ်)အခါတၢ် မနုၤကမၤအသးလဲၣ်.

ဖဲပှၤအနီၢ်ဂံၢ်လၢအအါမ့ၢ်ဟ့ၣ်တၢ်ဖးလၢ ‘No’ အခါ,တၢ်တဆီတလဲ အသးနီတမံၤဘၣ်.တၢ်ဂ့ၢ်လၢအဘီရံကၠၢၣ်နၢၣ်ဒီးထိရ့းစထရ့း(တ)ကီးဖိဘၣ်ကွၢ်ဆၢၣ်မဲာ်အီၤတဖၣ်ကလဲၤအသးဆူညါန့ၣ်လီၤ. တၢ်ဟ့ၣ်တၢ်ဖးလၢ ‘No’ အခီပညီန့ၣ်နဟ့ၣ်တၢ်ဖး ‘No’ လၢတၢ်က လုၢ်အဂီၢ်န့ၣ်လီၤ. ကျိၤကျဲအဂၤလၢတၢ်ကဆီၣ်ထွဲပှၤအဘီရံကၠၢၣ်နၢၣ် ဒီးထိရ့းစထရ့း(တ)ကီးဖိတဖၣ်လၢတၢ်ဟံးန့ၢ်ကမျၢၢ်အတၢ်ဘၣ်သးတခါအံၤအပူၤန့ၣ်တအိၣ်ဘၣ်.

မ့ၢ်ယမၤန့ၢ်အါထီၣ်တၢ်ဂ့ၢ်တၢ်ကျိၤကသ့လၢဖဲလဲၣ်.



**တၢ်ဂ့ၢ်တၢ်ကျိၤဆူညါ**

www.lwb.org.au